Letter of Flavius Herculanus to Aplonarion
Material: papyrus
Place: Oxyrhynchites
Categories: Brief (privat)
Flavius Herculanus an Aplonarion
Liebe
Φλαούιος Ἡρκουλανὸς Ἀπλωναρίῳ 
τῇ γλυκυτάτῃ καὶ τειμιωτάτῃ 
πλεῖστα χαίρειν. 
ἐχάρην μεγάλως κομισάμε
νός σου ἐπιστολήν, δόντος 
μοι αὐτὴν τοῦ μαχαιρᾶ. ἣν 
δὲ γράφεις δ[ι]ὰ Πλάτωνος 
τοῦ τοῦ ὀρχηστοῦ πεπομ
φέναι μοι οὐκ ἐκομισάμην. 
ἀλλὰ λείαν ἐλυπήθην ὅτι 
οὐ παρεγένου ἰς τὰ γενέσια 
τοῦ παιδίου μου καὶ σὺ καὶ ὁ ἀ
νήρ σ[ο]υ, εἶχες γὰρ ἐπὶ πολλὰς 
ἡμέρας εὐφ[ρ]ανθῆναι σὺν 
αὐτῷ. ἀλλὰ πάντως κρείττο
να εἶχες. διὰ τοῦτο ὑπερη
φάνηκας ἡμᾶς. ἐγὼ θέ
λε σε πάντοτε καλῶς 
ἔχειν ὡς ἐμαυτόν, ἀλλὰ 
καὶ λυποῦμαι πάλιν ὅτι 
ἐκτός μου ε[ἶ]. ἐὰν δὲ ἐκ
τός μου οὐκ ἀκάλως ἔχῃς, 
χαίρω ὅτι καλῶ[ς] ἔχεις μέν, 
κἀγὼ δὲ πάλι καταξύομαι 
μὴ ὁρῶν σε. τὸ σύνφορόν 
σου ποίει. ὅταν γὰρ θέλῃς 
ἡμᾶς πάντοτε ἰδεῖν, ἥδισ
τά σε παραδεξόμεθα. 
καλῶς οὖν ποιήσεις ἐλ
[θοῦσ]α τῷ Μεσορὴ πρὸς 
[ἡμᾶ]ς ἵνα ὅλως ἴδωμέν σε. 
[ἄσπα]σαι τὴν μητέρα σου 
[καὶ τὸ]ν πατέρα σου καὶ Καλ
[λίαν]. ἀσπάζεταί σε ὁ υἱός 
[μου] καὶ ἡ μήτηρ αὐτοῦ 
[καὶ Δι]ονύσιος ὁ συναγωνισ
[τής μο]υ, ὃς ὑπηρετεῖ με ἐν 
[τῷ] . ἄσπασαι τοὺς 
[φιλοῦ]ντάς σε πάντας. 
 ἐρρῶσθαί σε εὔχομαι.
ἀπόδος Ἀπλωναρίῳ 
παρὰ Ἡρκουλανοῦ <gap/> 
παρὰ Φλαουίου Ἡρκουλανοῦ
πάτρωνος.